As lavas provinients de magmas acidos son poco fluidas porque o suyo continiu en silica li da gran viscosidat. D'esta traza se desplazan amonico y no recorren grans distancias. Manimenos son muito mes periglosas que as lavas basicas porque a suya viscosidat lis impide de liberar os gases con regularidat y se liberan de sopetón producindo grans explosions. En estas grans explosions a lava s'esminglana, os trozos son forachitaus a l'aire y cayen en a redolada d'o volcán en forma de piroclastos.